Dié groot regisseurs bring hul prente na Cannes | Netwerk24
Die amptelike plakkaat van die 72ste Cannes-rolprentfees met 'n argieffoto van die ontslape Franse regisseur Agnès Varda wat in Maart vanjaar oorlede is.
Die regisseur van die omstrede Drive, Nicolas Winding Refn, is terug in Cannes, maar hier met sy televisiereeks Too Old to Die Young waarin Miles Teller en Billy Baldwin te sien is. Die reeks, wat in Junie op Amazon begin wys, ontbloot die donker onderwêreld van Los Angeles se misdaadbendes.
A Hidden Life, van die regisseur Terrence Malick, is 'n historiese drama oor 'n gewetensbeswaarde Oostenrykse man wat geweier het om vir die Nazi's te veg in die Tweede Wêreldoorlog. Spelers soos August Diehl is daarin te sien, asook die ontslape akteurs Michael Nyqvist en Bruno Ganz.
Die Franse rolprentmaker Bruno Dumont se tweede prent oor die Franse kryger Johanna van Arkel (Joan of Arc) fokus op die heldin se lewe kort voor
Antonio Banderas in Glory and Gloria van Pedro Almodóvar.
haar dood. Ou bekende Almodovár-gesigte soos Penelope Cruz en Antonio Banderas is te sien in die Spaanse meester se prent Glory and Gloria.
Die fees begin op 14 Mei en duur tot 25 Mei in die glansryke Franse kusstad.
Vanjaar is daar 13 rolprente deur vroueregisseurs en vier ding mee vir die Goue Palm. Dit volg nadat meer as tagtig vroue verlede jaar op die rooi tapyt protes aangeteken het teen die onderverteenwoordiging van vroue op die fees – die toetssteen van die internasionale rolprentbedryf. Talle het die 5050x2020-onderneming onderteken wat eis dat vroue meer betrek moet word by die vervaardiging van rolprente.